Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 1 Pv 943/11/1102	Bratislava II, 7.5.2014
EEČ : 2-9-210-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Bratislava II
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
napriek zákonnej vyživovacej povinnosti prispievať na výživu svojej maloletej dcéry XXXXX, nar. XXXXX a maloletej dcéry XXXXX, nar. XXXXX, vyplývajúcej mu z ustanovenia § 62 zákona č. 36/2005 Z. z. o rodine, deklarovanej mu aj rozsudkom Okresného súdu Bratislava I sp.zn. XXXXX zo dňa XXXXX, právoplatným dňa XXXXX, mesačne na každé dieťa vo výške 30% sumy životného minima na nezaopatrené dieťa, do rúk starej matky oprávnených detí XXXXX, si túto svoju zákonnú vyživovaciu povinnosť v Bratislave na XXXXX, ako ani nikde inde, riadne neplnil od mesiaca október 2009 až do mesiaca marec 2014 (vrátane), čím mu vznikol dlh na výživnom vo výške 2.700€,

lebo zanikla trestnosť činu

Odôvodnenie:
Vyšetrovateľ Odboru kriminálnej polície Okresného riaditeľstva Policajného zboru Bratislava II viedol pod č.v.s. XXXXX trestné stíhanie obvineného XXXXX (ďalej aj ako „obvinený“) pre prečin zanedbania povinnej výživy podľa § 207 ods.1, ods. 3 písm. b) Trestného zákona na vyššie uvedenom skutkovom základe.

Dňa 23.04.2014 predložil vyšetrovateľ Odboru kriminálnej polície Okresného riaditeľstva Policajného zboru Bratislava II prokurátorke Okresnej prokuratúry Bratislava II príslušný vyšetrovací spis spolu s návrhom na zastavenie trestného stíhania podľa § 215 ods. 1 písm. h) Trestného poriadku s poukazom na § 86 ods. 1 písm. a) Trestného zákona, ktorého preskúmaním som dospela k záveru, že je dôvodný. 

Dokazovaním vykonaným v priebehu vyšetrovania boli zistené nasledovné skutočnosti:

	Trestné oznámenie a zápisnica o výpovedi XXXXX (ďalej aj ako „stará matka oprávneného dieťaťa“), rodné listy, potvrdenia o návšteve školy, ako aj rozsudok Bratislava XXXXX sp.zn. XXXXX preukazujú, že obvinený má zákonnú vyživovaciu povinnosť voči maloletej dcére XXXXX a maloletej dcére XXXXX (ďalej ak ako „oprávnené deti“) vo vyššie uvedenom rozsahu. 

Z trestného oznámenia a zo zápisnice o výsluchu starej matky oprávnených detí vyplynulo, že obvinený si túto svoju zákonnú vyživovaciu povinnosť riadne neplnil od mesiaca október 2009 až do mesiaca marec 2014 (vrátane), čím mu vznikol dlh na výživnom vo výške 2.700€. Obvinený sa k spáchaniu skutku priznal, pričom zo zabezpečených správ vyplynulo, že v rozhodnom období nebol zamestnaný, ani evidovaný ako nezamestnaný na Úrade práce, sociálnych vecí a rodiny, pričom počas výkonu trestu odňatia slobody v XXXXX nenahlásil vyživovaciu povinnosť na oprávnené deti.

Po vznesení obvinenia obvinený v rámci platenia bežného výživného uhradil 300€ a následne prostredníctvom svojej dcéry XXXXX uhradil do rúk starej matky oprávnených detí celý zvyšný dlh na výživnom vo výške 2.700€, ktorý mu vznikol od mesiaca október 2009 až do mesiaca marec 2014 (vrátane). Uvedené skutočnosti potvrdila vo svojej výpovedi aj stará matka oprávnených detí, ktorá uviedla, že dňa 03.04.2014 mal obvinený uhradený celý dlh na výživnom. 

Zhodnotením vyššie uvedených skutočností možno konštatovať, že z vykonaných dôkazov vyplýval dostatočne odôvodnený záver, že skutok, ktorý napĺňal znaky trestného činu zanedbania povinnej výživy podľa § 207 ods. 1, ods. 3 písm. b) Trestného zákona, sa stal a spáchal ho obvinený. Vzhľadom k tomu, že z vykonaných dôkazov tiež vyplynulo, že obvinený jednorazovou platbou uhradil celý dlh na výživnom voči oprávneným deťom do rúk starej matky oprávneného dieťaťa, pričom neplnenie vyživovacej povinnosti nezanechalo na oprávnených deťoch nepriaznivé následky, je nutné dospieť k záveru, že trestnosť trestného činu zanedbania povinnej výživy podľa § 207 ods. 1, ods. 3 písm. b) Trestného zákona podľa § 86 ods. 1 písm. a) Trestného zákona zanikla. Zaplatením celého dlhu na výživnom bol splnený základný účel právnej úpravy trestného činu zanedbania povinnej výživy, ako i inštitútu účinnej ľútosti, ktorého primárnym cieľom bolo primäť páchateľa k dodatočnému splneniu zákonnom danej vyživovacej povinnosti.

Podľa § 86 ods. 1 písm. a) Trestného zákona trestnosť zanedbania povinnej výživy podľa § 207 Trestného zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Podľa § 215 ods. 1 písm. h) Trestného poriadku prokurátor zastaví trestné stíhanie ak zanikla trestnosť činu.

Vzhľadom na vyššie uvedené skutočnosti som rozhodla tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora Okresnej prokuratúry Bratislava II do troch dní od oznámenia uznesenia. Sťažnosť má odkladný účinok. (§ 215 odsek 6 Trestného poriadku)

JUDr. Zuzana Križanová
prokurátorka